CELEX: 32014R1292
Language: lt
Date: 2014-07-17 00:00:00
Title: 2014 m. liepos 17 d. Komisijos deleguotasis reglamentas (ES) Nr. 1292/2014 dėl tam tikros nepadengtos medinės grindų dangos, kuriai taikomas darnusis standartas EN 14342, klasifikavimo pagal degumą sąlygų, neatliekant bandymų  Tekstas svarbus EEE

5.12.2014   
            
            
               LT
            
            
               Europos Sąjungos oficialusis leidinys
            
            
               L 349/27
            
         KOMISIJOS DELEGUOTASIS REGLAMENTAS (ES) Nr. 1292/2014
   2014 m. liepos 17 d.
   dėl tam tikros nepadengtos medinės grindų dangos, kuriai taikomas darnusis standartas EN 14342, klasifikavimo pagal degumą sąlygų, neatliekant bandymų
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. kovo 9 d. Europos Parlamento ir Tarybos reglamentą (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB (1), ypač į jo 27 straipsnio 5 dalį,
   kadangi:
   
               (1)
            
            
               Komisijos sprendimu 2000/147/EB (2) nustatyta statybos produktų degumo klasifikavimo sistema. Statybos produktams, kuriems tas sprendimas taikomas, priskiriama ir medinė grindų danga;
            
         
               (2)
            
            
               atlikus bandymus nustatyta, kad medinės grindų dangos, kuriai taikomas darnusis standartas EN 14342, degumo eksploatacinės savybės yra stabilios ir nuspėjamos, jei ji atitinka tam tikras sąlygas, susijusias su medienos tankiu, grindų dangos storiu ir galutiniu produkto naudojimu;
            
         
               (3)
            
            
               todėl medinė grindų danga, kuriai taikomas darnusis standartas EN 14342 ir kuri atitinka minėtas sąlygas, turėtų būti laikoma priskirtina prie Sprendime 2000/147/EB nustatytų degumo klasių nereikalaujant atlikti papildomų bandymų,
            
         PRIĖMĖ ŠĮ REGLAMENTĄ:
   1 straipsnis
   Medinė grindų danga, kuriai taikomas darnusis standartas EN 14342 ir kuri atitinka priede išdėstytas sąlygas, laikoma priskirtina prie priede nurodytų eksploatacinių savybių klasių neatliekant papildomų bandymų.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. liepos 17 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 88, 2011 4 4, p. 5.
   
      (2)  2000 m. vasario 8 d. Komisijos sprendimas, įgyvendinantis Tarybos direktyvą 89/106/EEB dėl statybos produktų reakcijos į ugnį klasifikavimo (OL L 50, 2000 2 23, p. 14).
   
      PRIEDAS
      
                  Produktas (1)
                      (7)
                  
               
               
                  Produkto aprašymas (4)
                  
               
               
                  Mažiausias vidutinis tankis (5)
                  
                  (kg/m3)
               
               
                  Mažiausias bendras storis
                  (mm)
               
               
                  Galutinės naudojimo sąlygos
               
               
                  Grindų dangos klasė (3)
                  
               
            
                  Medinė grindų danga
               
               
                  Masyviosios pušies arba eglės medienos grindų danga
               
               
                  Pušies: 480
                  Eglės: 400
               
               
                  14
               
               
                  Be oro tarpo po apačia
               
               
                  Dfl-s1
               
            
                  Medinė grindų danga
               
               
                  Masyviosios beržo, ąžuolo, pušies arba eglės medienos grindų danga
               
               
                  Beržo: 700
                  Ąžuolo: 700
                  Pušies: 430
                  Eglės: 400
               
               
                  20
               
               
                  Su oro tarpu po apačia arba be jo
               
               
                  Dfl-s1
               
            
                  Medžio parketas
               
               
                  Masyviosios riešutmedžio medienos (vieno sluoksnio) parketas
               
               
                  650
               
               
                  8
               
               
                  Priklijuotas prie pagrindo (6)
                  
               
               
                  Dfl-s1
               
            
                  Medžio parketas
               
               
                  Masyviosios ąžuolo, klevo arba uosio medienos (vieno sluoksnio) parketas:
               
               
                  Uosio:650
                  Klevo: 650
                  Ąžuolo: 720
               
               
                  8
               
               
                  Priklijuotas prie pagrindo (6)
                  
               
               
                  Dfl-s1
               
            
                  Medžio parketas
               
               
                  Daugiasluoksnis parketas, kurio viršutinis sluoksnis – ąžuolo medienos, ne mažiau kaip 3,5 mm
               
               
                  550
               
               
                  15 (2)
                  
               
               
                  Be oro tarpo po apačia
               
               
                  Dfl-s1
               
            
                  Medinės grindys ir parketas
               
               
                  Pirmiau nenurodytos masyviosios medienos grindys ir parketas
               
               
                  400
               
               
                  6
               
               
                  Visi
               
               
                  Efl
                  
               
            
         (1)  Pritvirtinta laikantis EN ISO 9239–1 standarto, ant ne žemesnio kaip D–s2, d0 klasės pagrindo, kurio tankis – mažiausiai 400 kg/m3 arba paliekant oro tarpą (bent 30 mm aukščio) po apačia.
      
         (2)  Gali būti pridėtas ne žemesnės kaip Efl klasės tarpsluoksnis, kurio didžiausias storis 3 mm, o mažiausias tankis – 280 kg/m3.
      
         (3)  Sprendimo 2000/147/EB priedo 2 lentelėje nurodyta klasė.
      
         (4)  Be paviršiaus dangos.
      
         (5)  EN 13238 nurodytos sąlygos (50 % RH, 23 °C).
      
         (6)  Ne žemesnės kaip D-s2 klasės pagrindas, d0.
      
         (7)  Taip pat taikoma laiptų pakopoms.